શાહે કહ્યું હતુ કે, દેશમાં ભાજપાની શ્રી નરેન્દ્રભાઇ મોદીના નેતૃત્વમાં સરકાર બની તેને ગુજરાતના કોંગ્રેસના અન્યાયનો ભોગ બનેલા કાર્યોને ત્વરિત ઉકેલવાની દિશામાં કાર્ય કર્યુ. ગુજરાતની જીવાદોરી નર્મદા યોજનાને ૧૩ દિવસમાં મંજુરી આપી. ૧૭ સપ્ટેમ્બર ૨૦૧૭ના રોજ તેમણે નર્મદા યોજનાનું રાષ્ટ્રને લોકાર્પણ કરી ગુજરાતના વર્ષો જુના સ્વપ્નને સાકાર કર્યું. ૮૦૦૦ કરોડની ક્રુડ રોયલ્ટીની પણ તેમણે તાકિદે ચૂકવણી કરી. એઇમ્સ, બુલેટ ટ્રેન, નેશનલ હાઇવેના અનેક પ્રોજેક્ટો, નવી ૩૩ ટ્રેન સહિતના અનેક ગુજરાત હિતલક્ષી નિર્ણયો કેન્દ્રની ભાજપા સરકારે કર્યા. કેન્દ્રની ૧૦ વર્ષની યુપીએની સરકારે માત્રને માત્ર ગુજરાતને અન્યાય, શાસનમાં અવરોધ, વિકાસના કાર્યોનો વિરોધ કર્યો હતો. ગુજરાતની જનતા આ બધું જ જાણે છે.